Likumprojekts

### Grozījumi likumā „Par iedzīvotāju ienākuma nodokli”

Izdarīt likumā „Par iedzīvotāju ienākuma nodokli” (Latvijas Republikas Augstākās Padomes un Valdības Ziņotājs, 1993, 22./23.nr.; Latvijas Republikas Saeimas un Ministru Kabineta Ziņotājs, 1994, 2., 23.nr.; 1995, 8., 14.nr.; 1996, 9.nr.; 1997, 3., 21.nr.; 1998, 1.nr.; 1999, 24.nr.; 2000, 5.nr.; 2001, 1., 24.nr.; 2002, 6.nr.; 2003, 15.nr.; 2004, 2.nr., 2005, 2., 8., 24.nr.; 2006, 14., 22.nr.; 2007, 3., 12., 24.nr.; 2008, 12.nr.; 2009, 1., 2., 15., 16.nr.; Latvijas Vēstnesis, 2009, 200.nr.; 2010, 82., 131., 178., 206.nr.; 2011, 99., 144., 157., 204.nr.; 2012, 44., 88., 92., 192.nr.; 2013, 194., 232., 234.nr.; 2014, 47., 57., 257.nr.; 2015, 42., 97., 227., 248.nr.; 2016, 123.nr.) šādus grozījumus:

1. Papildināt 8.pantu ar piecpadsmito, sešpadsmito, septiņpadsmito, astoņpadsmito un deviņpadsmito daļu šādā redakcijā:

“15. No maksātāja ienākumiem, par kuriem maksā algas nodokli, izslēdz darba devēja apmaksātos darba koplīgumā noteiktos darbinieka ēdināšanas izdevumus, nepārsniedzot 480 *euro* gadā (vidēji 40 *euro* mēnesī) un ja darba devējs izpilda šādus nosacījumus:

1) darba devēja apmaksātie darba koplīgumā noteiktie visu darbinieku ēdināšanas izdevumi nepārsniedz 5% no darba devēja gada kopējā bruto algu fonda;

2) darba devējs nodarbina vismaz sešus darbiniekus;

3) darba devējam pirmstaksācijas gada 15.decembrī saskaņā ar Valsts ieņēmumu dienesta administrēto nodokļu (nodevu) parādnieku datubāzē pēdējās datu aktualizācijas datumā ievietoto informāciju nav nodokļu (nodevu) parādi (tajā skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro;

4) darba devējs ar tādu kompetentas institūcijas lēmumu vai tiesas nolēmumu, kas stājies spēkā un kļuvis nepārsūdzams, pēdējo divu taksācijas gadu laikā nav atzīts par vainīgu pārkāpumā, kas izpaužas kā:

a) viena vai vairāku tādu valstu pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības dalībvalstu teritorijā uzturas nelikumīgi;

b) personas nodarbināšana bez rakstveidā noslēgta darba līguma, ja nodokļu normatīvajos aktos noteiktajā termiņā nav iesniegtas ziņas par darba ņēmēja statusa iegūšanu;

c) tāda darbā notikuša nelaimes gadījuma, kura rezultātā nodarbinātajam radušies smagi veselības traucējumi vai iestājusies nāve, neizmeklēšana atbilstoši normatīvo aktu prasībām vai slēpšana.

5) darba devējs ir veicis saimniecisko darbību vismaz vienu pilnu kalendāra gadu pirms taksācijas gada, kurā uzsāk atbrīvojuma piemērošanu par darbiniekiem;

6) darba devējam nav pasludināts maksātnespējas process, apturēta saimnieciskā darbība vai tas netiek likvidēts.

16. Ja darba devējs ir grupas uzņēmums un darba koplīguma nosacījumi attiecas uz visu uzņēmumu grupu, šā panta piecpadsmitās daļas 6.punktā minēto kritēriju attiecina uz visiem uzņēmumu grupu dalībniekiem kopumā.

17. Darba devējam no saviem līdzekļiem ir jāsamaksā nodokli par gada laikā nepamatoti izmantoto šā panta piecpadsmitajā daļā minēto atbrīvojumu, ja netiek izpildīti šā panta piecpadsmitajā un sešpadsmitajā daļā noteiktie nosacījumi.

18. Ja darba devējs, kura darbiniekiem – maksātājiem – tiek piemērots šā panta piecpadsmitajā daļā noteiktais atbrīvojums, vairs neizpilda kādu no atbrīvojuma piemērošanai noteiktajiem kritērijiem, maksātājam piemēro minēto atbrīvojumu no taksācijas gada sākuma līdz mēnesim, kurā darba devējs atbrīvojuma piemērošanai noteiktos kritērijus ir izpildījis (proporcionāli mēnešu skaitam).

19. Šā panta piecpadsmitajā daļā noteikto nodokļa atbrīvojumu nepiemēro, ja darba devējs ir valsts, pašvaldības, publiskas personas vai publiski privātā kapitālsabiedrība.”.

1. 9.pantā:

papildināt pirmo daļu ar 8.1 punktu šādā redakcijā:

“81 ) stipendijas līdz 280 euro mēnesī, ko izglītojamam atbilstoši Ministru kabineta noteiktajai kārtībai, kādā organizē un īsteno darba vidē balstītas mācības, izmaksā komersants, iestāde, biedrība, nodibinājums, fiziska persona, kura reģistrēta kā saimnieciskās darbības veicēja, kā arī individuālais uzņēmums, tajā skaitā zemnieku vai zvejnieku saimniecība, un citi saimnieciskās darbības veicēji;”;

papildināt pirmās daļas 27.punktu pēc vārdiem “ārstniecības izdevumu segšanai” ar vārdiem iekavās “(tai skaitā, lai nodrošinātu slimnieka un tā pavadošās personas pārvietošanos līdz ārstniecības iestādei)”.

1. Papildināt 10.pantu ar 1.6, 1.7 un 1.8 daļu šādā redakcijā:

 “1.6 Ja maksātājs - pensiju plāna dalībnieks - taksācijas gadā veic iemaksas privātā pensiju fonda pensiju plānā un iekļauj tās taksācijas gada attaisnotajos izdevumos saskaņā ar šā panta pirmās daļas 5.punktu, bet taksācijas gada vai pēctaksācijas gada laikā arī veic izmaksas no pensiju plāna, maksātāja apliekamais ienākums ir palielināms šādi:

1. ja pensiju plāna dalībnieks taksācijas gadā uzsāk dalību pensiju plānā un veicis iemaksas pensiju plānā pirmoreiz vai ja pensiju plāna dalībniekam pirmspirmstaksācijas gada 31.decembrī nav uzkrāts papildpensijas kapitāls un viņš nav veicis iemaksas pensiju plānā pirmstaksācijas gadā - palielina pēctaksācijas gada apliekamo ienākumu par starpību starp taksācijas gadā un pēctaksācijas gada laikā no privātā pensiju fonda veikto izmaksu summu un pirmstaksācijas gada 31.decembrī uzkrāto pensiju kapitālu;
2. pārējos gadījumos – palielina pēctaksācijas gada apliekamo ienākumu par starpību starp pēctaksācijas gada laikā no privātā pensiju fonda veiktajām izmaksām un pirmstaksācijas gada 31.decembrī uzkrāto pensiju kapitālu.

1.7 Šā panta 1.6 daļu nepiemēro, ja pensiju plāna dalībnieks ir pirmās grupas invalīds uz mūžu vai par tādu tiek atzīts taksācijas vai pēctaksācijas gada laikā, vai pensiju plāna dalībnieka nāves gadījumā.

1.8 Nosakot apliekamā ienākuma palielinājumu saskaņā ar šā panta 1.6 daļu summē iemaksas visos pensiju fondos un izmaksas no tiem un ņem vērā visu uzkrāto pensiju kapitālu, neatkarīgi no pensiju fonda. Nosakot summārās iemaksas privātajos pensiju fondos un izmaksas no tiem, neņem vērā uzkrātā pensiju kapitāla (tā daļas) pārskaitījumus no citiem pensiju fondiem, vai pārskaitījumus uz tiem.”.

1. Papildināt 13.panta pirmās daļas 1.punktu ar “k” apakšpunktu šādā redakcijā:

“k) par nestrādājošu laulāto, kura apgādībā ir nepilngadīgs bērns, kurš saskaņā ar normatīvajiem aktiem ir atzīts par personu ar invaliditāti.”.

1. 19.pantā:

aizstāt 2.4 daļā vārdus “atrodas bērna kopšanas atvaļinājumā” ar vārdiem “kopj bērnu līdz divu gadu vecumam”;

izteikt ceturto daļu šādā redakcijā:

“4. Ja rezumējošā kārtībā aprēķinātā summa pēc deklarācijas pārbaudes izrādās mazāka par avansā samaksāto, Valsts ieņēmumu dienests triju mēnešu laikā no deklarācijas iesniegšanas dienas atmaksā maksātājam pārmaksu, kas radusies kā starpība starp avansā samaksāto un rezumējošā kārtībā aprēķināto nodokli.”;

papildināt desmitās daļas 1.punktu pēc vārdiem “par nākamajiem taksācijas gadiem” ar vārdiem “informāciju par individuālo iemaksu veicēju uzkrāto papildpensijas kapitālu taksācijas gada 31.decembrī”.

1. 23.pantā:

aizstāt trešajā daļā vārdu “pārmaksāto” ar vārdiem “kļūdaini iemaksāto”;

izslēgt 23.panta 3.1 daļu.

1. Papildināt 28.pantu ar 17.punktu šādā redakcijā:

“17) iesniegt Valsts ieņēmumu dienestam deklarāciju un palielināt apliekamo ienākumu šā likuma 10.panta 1.6 daļā noteiktajā gadījumā.”.

1. Papildināt 29.panta otro daļu pēc vārdiem “šā likuma” ar skaitli un vārdiem “8.panta septiņpadsmitajā daļā”.
2. Papildināt 31.3 pantu ar 1.1 daļu šādā redakcijā:

“1.1 Šā panta pirmo daļu nepiemēro, ja taksācijas gada laikā aprēķinātais kapitāla pieaugums no viena kapitāla aktīva atsavināšanas ir negatīvs, bet no cita kapitāla aktīva atsavināšanas - pozitīvs un taksācijas gada laikā neveidojas kapitāla pieaugums vai tā summa ir negatīva.”.

1. Papildināt pārejas noteikumus ar 124. punktu šādā redakcijā:

“ 124. Lai uzsāktu šā likuma 10.panta 1.6 un 1.7 daļas un 28.panta 17.punkta piemērošanu ar 2017.taksācijas gadu, privātie pensiju fondi šā likuma 19.panta desmitās daļas 1.punktā minēto informāciju par individuālo iemaksu veicēju uzkrāto papildpensijas kapitālu 2015.gada 31.decembrī un 2016.gada 31.decembrī elektroniski nosūta Valsts ieņēmumu dienestam līdz 2017.gada 1.septembrim.”.

Likums stājas spēkā 2017.gada 1.janvārī.

Finanšu ministre D.Reizniece - Ozola

20.09.2016

1123

Finanšu ministrijas Tiešo nodokļu departamenta

Īpašuma un iedzīvotāju ienākuma

nodokļu nodaļas vadītājas vietniece

Veinberga 67083848, faksa Nr.67095421

Inese.Veinberga@fm.gov.lv